Vettakollen

**Vettakollen** er ein kolle, ein ås og eit område i bydelen Vestre Aker i Oslo. Åsen ligg vest for Sognsvann, og søraust for Holmenkollen. Vettakollen var kollen til Grimelund gard, og namnet kjem av ordet *vete* som tyder varde. Sjølve toppen ligg i Nordmarka, med ei høgd på 419 moh. Innbyggjartalet i Vettakollenområdet er 2 756 menneske. 

## Geografi
Vettakollen var tidlegare ein del av Grimelund gard (gardsnummer 35). Vettakollen og Holmenkollen vert åtskilde av Skådalsbekken og Skådalen. Toppen ligg 419 moh. Rundt vettakollen er det òg eit bustadsstrøk, og det finst òg ein eigen T-banestasjon med namn Vettakollen. Gulleråsen stasjon, Gråkammen stasjon og Skådalen stasjon ligg òg nær Vettakollen og vert i nokre høve rekna som delar av Vettakollen. Innbyggjartalet i Vettakollenområdet er 2 756 menneske. 

## Geologi
Mellom Vettakollen og Sognsvann (frå 1934-1970-talet skrive Sognsvatn) ligg ei rekkje tidlegare gruver og skjerp, både Vettakollen skjerp (kopar og jern), Gaustad gruve (jern) og Riis skjerp (jernmalm). Sistnemnde ved Bånntjern ser ein berre som små groper i terrenget. Vettakollen og Gaustad gruve var større, sistnemnde med ein 60 meter lang stoll. Dette er grenseområdet mellom knollekalk og akeritt, og i kontaktsona hende det metamorfosar djupt nede i jordas indre der det vart felt av sink, kopar og jern. Gruvene vart drivne frå 1540 og skiftevis til 1620 og vidare ei tid på 1700-talet. Her går Ankerveien forbi og vart nytta til drift av gruvene. Austom Sognsvann ligg òg eit mindre geologisk grensefelt med Sogn gruve.

## Namn
Namnet «Vettakollen» kjem av det gamle ordet «vete» (norrønt *viti*, 'teikn, merke, varde'), som er ei nemning på dei vedstablane som tidlegare vart reiste på visse fjelltoppar, oftast nær kysten, og som vart tende når fiendar nærma seg eller var komne til landet. Bålet var eit signal om at det skulle tennast liknande bål på andre toppar, og om at alle våpenføre menn skulle samlast for å verje landet.

## Anna
Musikkfestivalen Kollenfestivalen tek namnet sitt frå Vettakollen.

## Gamle bilete

Fil:Vettakollen from Slemdal in 1919.jpg|Vettakollen i bydelen Vestre Aker i Oslo er ein av fleire stader som har namn etter bruk av  vetar (signalbål). Biletet viser åsen og busetnaden sett frå Slemdal i 1919.
Fil:574 Utsigt fra Frogner mot Diakonhjemmet og Vettakollen - no-nb digifoto 20150909 00108 bldsa PK09227.jpg|«Utsikta frå Frogner mot Diakonheimen og Vettakollen»
Fil:No-nb bldsa 7a057.jpg|Vettakollen  (i bakgrunnen til høgre) sett frå «Frognerjordet» 1903
Fil:Vettakollen fra Holmendammen.jpg|Vettakollen sett frå Holmendammen 1929
Fil:Fra Vettakollen st - no-nb digifoto 20150909 00119 bldsa PK09224.jpg|Vettakollen stasjon ca. 1910–1915
Fil:621 Utsikt fra Vettakollen - no-nb digifoto 20150909 00126 bldsa PK09235.jpg|Utsikta frå Vettakollen over Oslo og Oslofjorden
Fil:512 Utsikt fra Vettakollen. Frognersæteren - no-nb digifoto 20150909 00124 bldsa PK09231.jpg|Utsikta frå Vettakollen mot Frognerseteren
Fil:543 Utsikt fra Vettakollen. Midtstubakken. Holmenkollbakken - no-nb digifoto 20150909 00125 bldsa PK09233.jpg|«Utsikt frå Vettakollen. Midtstubakken. Holmenkollbakken»
Fil:Vettakollen turisthotell.jpg|Vettakollen turisthotell låg i busetnaden nedanføre sjølve toppen. Bygninga har seinare vore skule og anna.
Fil:740 Vettakollen. Holmsborg - no-nb digifoto 20150909 00121 bldsa PK09232.jpg|«Vettakollen. Holmsborg»
Fil:Vettakollen Hotell - no-nb digifoto 20150909 00118 bldsa PK09249.jpg|«Vettakollen Hotell»
Fil:574 Bonntjern ved Vettakollen - no-nb digifoto 20150909 00122 bldsa PK09241.jpg|Båntjern nær Ankerveien, i skogen sør for åsen Vettakollen og rett nord for busetnaden i området Vettakollen.


## Sjå òg

*Grimelund gard
*Vettakollen stasjon
* Holmenkollbanen

## Kjelder


**Denne artikkelen byggjer på «[[:nb:Vettakollen|Vettakollen]]» frå ,  den 30. desember 2019.*  

## Bakgrunnsstoff

* Vettakollens geologi
* Vettakollen i Skiforeningens «markadatabase»